《金缕曲 寿闰生弟六十》
清代·朱祖谋

无怪吾衰矣。算阿连、左弧悬到，齐头甲子。湖海平生轻离合，颇负夜寒姜被。

溯别恨、峡流牂水。犹有沧江容一卧，便安排、风雨连床计。

秋色在，雁行里。

篆盘婆律香云起。待商量、归心与问，闻思大士。咫尺苕山家何许，茅屋石田而已。

且生事、醉乡料理。四海子由真键者，几沧桑、自笑难兄弟。

吾意托，小山桂。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。